Slán fat fholcadh
Tadhg Mór Ó hUiginn cct.
Slán fat fholcadh
a Fhionnghuala réidh roicheolchar;
th'fholt idir é
ní fhidir mé nach moitheochthar.
Slán fat fholcadh
's fa fhighe th'fhuilt fhiarchlaidhigh
sé Is th'óige ort
is móide ar an fholt mh'fhiafraighidh.
Slán fa dhíorghadh
do dhíshleachta shlim shlaitleabhair,
a mhall mhilis,
a bharr 'n-a thrilis taitneamhail.
Slán fa chíoradh
do chúil as caomh re a shíorfhaicsin;
gurab soraidh
gurab cobhuidh don chíoraidh-sin.
Ar gcíoradh th'fhuilt
usuide dhamh a dheaghmholadh
gach clann chleachtach
id bharr leabthach ag leabhroghadh.
Gach uair fhoilce
th'earla bhíos ag breith ailtbhisigh
mar ghrein ngairthe do néimh a haithle an fhailcei-sin.
Cros Críosd thorad
tearc th'aithghin ar bioth barrbhuidhe;
ná rabh tres an bhfolt bhfionnbhuidhe
ort amhghoire.
Aigmhéil dá bharr
béim súl ar chách re a chladhfhaicsin;
tú as caoimhe i gcurp
naoidhe fan fhult an aghaidh-sin.
An aghaidh óg
fan fholt bhíos 'n-a bharr dhronglánach
bíd Is beid dí go deaghshnuadhach
's sí soghrádhach.
Soghrádhach thú
ós do thír lisleabhair longclannaigh;
a chnú ar gcraoibhe
's tú bhus caoimhe do-chonncamair.
Gér chaomh ar dtús thú re figheadh th'fhuilt fhionnbhuadha
tug luach eich ort
do bheith fa fholt, a Fhionnghuala.
Áluinn fan fholt
th'aghaidh chorcra mar chéadshaimhghréin
th'fholt mar fhalaigh
ag tocht tar th'aghaidh n-éadainréidh.
Réidh an t-éadan
ar aghaidh th'fhuilt troim thaithneamhaigh
na gcleathrámh gcraobh
ós an ngealchlár gcaomh gcailceamhail.
Mailghe caola
ós chionn do cheathra gcraobhfhabhra
aonsduaim orra
dá chaolsduaidh dhonna dhaolamhla.
Tearc san chruinne
comhchaomh do rosg mall mongdhathta;
géagcruinn gruaidhe
dá réatlainn uaine ogradhta.
Gruaidhe donna
dá ndéantar dán saor sreathmholta
leaca as saor snuadh
le taobh do dá ghruadh ngealchorcra.
Béal dearg tana
tug dhuit Dia — déana a altoghadh — 
a chrann cubhra,
a bharr mar ubhla ar n-abghughadh.
Deirge iná subh
snuadh do leacan re a lánfhaicsin
do bhráighe bhláith
i mbáine bhláith don bhrághaid-sin.
Cíghe troma
ós do thaobh tárraidh mochbhuadha;
ní fhuil fa ucht
a-muigh ar curp a gcomhchuanna.
Ucht mar eala
agad, a chall glan gealchoilleach; slios caomh cladhach
do thaobh mar chanach gCreamhchoilleach.
Braine mar bhláth
do bharr mar ór, crodh caomhuingeach;
folt clúmhraon gcam
ort, a ghlúnmhaol mhall mhaoluilleach.
Cuanna caomha
do dá cholbtha, a chraobh ghealthoirtheach;
beaga bhláthbhuinn
's iad seada sálchruinn seangthroightheach.
Milis do ghlór
a ghéag mhall Mhoighe Finnei-sin
Téighid sginge
do sgarlóid chorcra chorrtharaigh
th'ucht slimgheal saor,
a inghean chaomh Í Chonchobhair.
Do néimh th'aighthe do áilnigh th'fholt cas claonbhuidhe
fionnNuadha Fáil
a Fhionnghuala Chláir Caonruighe.
Nuadha Fionn Fáil
fuair a cruth ríoghdha ronua-san
ó Nuadha a-nuas
ní chuala cluas a chomhuasal.
Ríoghradh Éireann umut earla mar ghléidheaghór
go Conn na gcuan
is an drong uadh go hÉireamhón.
Níor fhás achd rígh
is ríoghna 'mod rosg ndeaghshádhal
callros fa chnuas
ó Mhaghnus suas go seanÁdhamh.
Cia do righeadh
riot, a ríoghan nach rosggruamdha,
cia ad-chluin nó ad-chí
go bfuil i gclí do chomhsduamdha?
Comhsduamdha ód láimh,
a lacha áluinn aoigheadhach,
gach béas banda
eidir ghréas Ghallda Is Ghaoidhealach.
Id bhruidhin bhric
bídh re béalaibh bhan lámhdhaidhe
fíon fuar finngheal
ód chuan, a inghean Árlaidhe.
A Fhionnghuala,
a ucht mar bhláth saor subhlosa,
a inghean ghlan mhall Mhaghnusa,
a chrann cumhra-sa.
Biaidh red reimhis,
a ríoghan Chruachna coillghile
— mar do bhaoi — bean
gan mhnaoi gan fhear 'ga hoirbhire.
Gnáth as dual dhuid
— is a dhéanamh ar dhánmholadh — 
gan bheirt ar bhoin
gan fheirc ar ghroigh do
ghrándoghadh.
Dual ót athair
a Fhionnghuala, a fholt maoithghleannach,
bheith ag díol dámh,
an fíon 's an dán do dhaoircheannach.
Dual dod bhais bhláith
bheith don aos dána ag druineachas
ceird cridhe ar crioth
gach file ar bioth dod bhuidheachas.
Dual duid dá mbeath
— ni budh beag d'fheidhm ná d'ordughadh — 
Banbha ar do bhreith
mallbha agus eich ar mh'ordughadh.
Dual duid mé id thig
ag toirbheart chliar gach chineadhaigh
d'fhoghluim ionnlais
ag comhruinn ionnmhais d'fhileadhaibh.
Th'ór Is th'airgead
agam uaid ag a thiodhnacal,
gach ní fa nimh
dá mbí id thigh ar mo thiodhlacadh.
Dual duid gach dámh
do dhol leam d'fhéachain th'fhinntighe
tú ag réir a rann
gan chléir ann achd ar mh'impidhe.
Dual duit gach magh
's gach móin go dtolchaibh tiormruadha
lán dod lachtchrodh;
slán fat fhalcadh, a Fhionnghuala. Slán.